الصورة الذهنية والتوقعات عن الجسم
أنا كنت بلعب باليه لما كنت طفلة
لحد ما كان عندي... من سن ٤ أو ٥ سنين لحد ١٠ سنين
لما كنت بقول كده بعد ما كبرت وزاد وزني
ناس كتير كانت بتتخض
عشان لو أنتي باليرينا هتفضلي طول عمرك باليرينا
أو أيه اللي حصل عشان يزيد وزنك بعد ما كنتي باليرينا، ليه؟
بس المشوار ابتدى بأني أحدد المشكلة فين
بالتقبل، في مرحلة في الرحلة كان فيه توقف عند
تقبل الذات بيغير كل حاجة، بس تقبل الذات بيجي منين؟
بتيجي لو قلتي لنفسك أنك جميلة؟
سواء مصدقة ولا لأ؟
بتيجي من ناس قريبة حواليكي بيقولولك أنك جميلة مهما حصل؟
بتيجي من سب الدين لكل الناس عشان مش فارقة؟
ولا فيه حاجة تانية بتتخطى كل الحاجات دي؟
أنا متأكدة أنها مش حاجة تانية
غير أنها أجازاء مختلفة من حياتي بتجتمع مع اهتمام حقيقي بتخطي مشكلة
تخطي مشكلة كانت دايما عقبة في جوانب كتيرة من حياتي
سواء كانت علاقات أو اختيارات
سواء كانت السعادة
وأعتقد أنه بيعتمد على الرغبة في التغيير
في مرحلة ما أعتقد اللحظة المهمة كانت لما كان عندي تصور في عقلي
أنه لو أنا عندي تقبل للنفس أكتر
هخسر وزن وأبقى سعيدة
فحاولت أتقبل نفسي عشان أفقد وزن أبقى سعيدة
بس طلعت خدعة طبعا
دي مش حقيقة عشان أنتي بتضحكي على نفسك عشان تصدقي مؤقتا حاجة
عشان تغيريها وتبقي سعيدة
فلما التغير ده حصل
أنه أنا تعبانة ومرهقة من خداع نفسي
ومستعدة بجد أجرب حاجة تانية
مش مهم هي أيه
مش مهم هي أيه وممكن تخلق راحة أكتر
في مرحلة من حياتي وأبقى كويسة وسعيدة والتغيير بدأ
إدراكي كله بدأ يتغير
سواء كان اهمية أن الناس تشوفني جميلة
ده مهم بس هو يعني أيه الجمال؟
هل الجمال شكل جسم معين؟
ولا الجمال احساس بالراحة مع نفسك؟
أنتي مرتاحة فالناس بتشوفك حلوة وده ينعكس عليكي
وبعدين تقولي لنفسك أن الكلام اللي بيتقالك صادق وحقيقي
وأنتي كمان ممكن تصدقي كجزء من الموضوع
وتقولي لنفسك الحاجات دي برضوا
وتبقي قدها وتشوفي الدنيا هتعاملك أزاي في المقابل
ده جزء تاني
أنه أنتي كمان جزء من العملية
هي بتيجي من الناحيتين
وعشان بصراحة أنا فكرت في الموضوع
لو
لو أنا حاسة أن أنا حلوة النهار ده
ومشيت في الشارع وكل الناس حواليا عدوانيين
بصراحة هتضايق
وهيبقى أصعب فالموضوع بييجي من طرفين
ولو مشيت في الشارع وأنا تعبانة ومرهقة
وتخينة أو وحشة مثلا
وكل الناس تعاملني عكس كده مش ضروري أني هحس أني حلوة فى آخر اليوم
يعني بيعتمد على كونك جزء من العملية
أنتي وكل حاجة حواليكي
وعشان كده الأرتياح جزء مهم من العملية دي
وأعتقد أن عمرنا ما هنبقى متأكدين لو هنخرج برة الدايرة اللي أبتديناها أبدا
ولا هنلاقي مخرج أحسن من الدايرة
أو منعطف أحسن
عشان لما بقول الارتياح مثلا
مش عارفة أيه اللي بيجي بعد أيه
ما أقدرش أقول أيه اللي بيبدأ
أيه اللي بييجي الأول
بس فيه علاقة بينهم
لما ابتديت أحس أني مرتاحة مع نفسي أكتر
قررت ما ألبسش حمالة صدر
وكان قرار صعب بالنسبة لي
أبتديت من الصيف اللي فات، تقريبا في سبتمبر
و بطلت ألبس حمالة صدر تماما في بداية السنة دي
لأسباب مختلفة
بس بصراحة القرار جه في مرحلة
هل أقدر عالأختيار ده؟
هل هيخلي جسمي شكله أوحش؟
ولا أحسن؟
وفي الآخر أبتديت أحس بالإرهاق والإرهاق حسسني بعدم الراحة
وعدم الراحة خلتني أحس أني وحشة وده خلاني أحس أني حزينة
وأبتديت... لما قلعت حمالة الصدر حسيت براحة أكبر
واللي حسسني بسعادة أكبر والسعادة دي حسستني أني حلوة
فأعتقد أنه الراحة كلمة مهمة بالنسبة لي
فيما يخص الأنوثة والجسم كمان
بس بصراحة الموضوع لسه مكمل
أنا... أنا.... فيه أيام كتير مهما حصل
لو أكلت كتير وهخرج بعديها ومش مرتاحة مع شكل بطني
مش هكون مرتاحة خالص
وتاني يوم ممكن يكون مختلف أو لأ بس هي عملية يومية